Foto: FAH



U PROMETNOJ nesreći u Varaždinu u subotu prijepodne poginuo je 49-godišnji vozač mopeda.



Prema informacijama iz Policijske uprave varaždinske prometna nesreća dogodila se oko 10 sati, na križanju raskrižju Koprivničke i Međimurske ulice na kojem je promet regulirala pripadnica Prometne jedinice mladeži.



Ne poštujući prometni znak da mora stati i čekati, 52-godišnji vozač automobila je ušao u raskrižje i udario u moped kojim je preko obilježenog pješačkog prijelaza upravljao 49-godišnjak. Vozač mopeda je pao pri čemu je ozlijeđen.



Pomoć na mjestu nesreće pružila mu je ekipa Zavoda za hitnu medicinu Varaždinske županije koja ga je reanimirala do 10,35 sati, kada je konstatirana smrt, navodi se u priopćenju Policijske uprave varaždinske.



Zamjenica Općinskog državnog odvjetnika u Varaždinu odredila je obdukciju i tehnički pregled oba vozila.



Iz varaždinske policije mole građane koji su se u vrijeme nesreće nalazili na tom raskrižju ili imaju korisna saznanja o prometnoj nesreći, da se jave u Postaju prometne policije Varaždin ili na brojeve telefona 192 odnosno 372-404.

Tekst se nastavlja ispod oglasa